stanford-oval/wikipedia huggingface dataset:
ญดา โชติชูตระกูล
ประวัติ

ญดา รัญเสวะ หรือชื่อในวงการ ญดา โชติชูตระกูล (ชื่อเล่น: โอ๋) เกิดเมื่อ 29 เมษายน พ.ศ. 2522 ที่แขวงสุริยวงศ์ เขตบางรัก กรุงเทพมหานคร เป็นนักแสดงชาวไทย จบการศึกษาระดับประถมถึงมัธยมต้น โรงเรียนเซนต์โยเซฟคอนเวนต์ จากนั้นเข้าศึกษาต่อระดับมัธยมปลาย โรงเรียนสาธิตมหาวิทยาลัยราชภัฏสวนสุนันทา ในพระอุปถัมภ์ฯ และระดับปริญญาตรีจาก คณะนิติศาสตร์ มหาวิทยาลัยรามคำแหง ปัจจุบันสำเร็จการศึกษาระดับปริญญาโท คณะเทคโนโลยีสารสนเทศ มหาวิทยาลัยรังสิต
โอ๋เข้าวงการมาตั้งแต่เป็นนักเรียนมัธยม ด้วยการถ่ายโฆษณา และมีผลงานละครโทรทัศน์เรื่องแรกคือ รักแท้แค่ขอบฟ้า ออกากาศทางช่อง 3 จากนั้นก็ได้เซ็นต์สัญญากับทางค่าย ดาราวิดีโอ มีผลงานกับทางช่อง 7 หลายเรื่อง เช่น คู่เขย คู่ขวัญ, หนุ่มทิพย์ และ อีสา เป็นต้น หลังจากที่หมดสัญญาก็เป็นนักแสดงอิสระ
ด้านผลงานภาพยนตร์เรื่องแรกคือ เดอะโกร๋น ก๊วน กวน ผี โดยรับบทเป็น ปิปิ๊ และยังมีภาพยนตร์วีซีดีอีกหนึ่งเรื่องคือ ราชันย์..ลูกผู้ชายสุดปลายเท้า นอกจากนี้ยังเป็นผู้ประกาศข่าวทางช่อง 5 อีกด้วย
ปัจจุบันขณะนี้รับราชการทหารยศ พันโทหญิง ตำแหน่ง ผู้ช่วยโฆษกกองทัพบก และด้านชีวิตส่วนตัวสมรสกับนักบินหนุ่ม ร.ต.อ.วศิน รัญเสวะ หรือ ตู้ ได้เข้าพิธีหมั้นและจดทะเบียนสมรสท่ามกลางญาติผู้ใหญ่ในวันที่ 6 มีนาคม พ.ศ. 2554 ก่อนที่จะมาฉลองงานสมรสในค่ำคืนของวันที่ 13 มีนาคม 2554 ซึ่งภายในงาน มีบรรดาเหล่าเพื่อนนักแสดงของสาวโอ๋มาร่วมงานอย่างมากมาย อาทิ  แนน ชลิตา เฟื่องอารมย์, ผัดไท นิลุบล อมรวิทวัส  ฯลฯ
ผลงาน > ละครโทรทัศน์

รักแท้แค่ขอบฟ้า ช่อง 3 (พ.ศ. 2540)
คู่เขย คู่ขวัญ ช่อง 7 (พ.ศ. 2541)
อีสา-รวีช่วงโชติ ช่อง 7 รับบท หญิงจันทร์ (พ.ศ. 2541)
โดดเดี่ยวไม่เดียวดาย ช่อง 5 (พ.ศ. 2542)
หนุ่มทิพย์ ช่อง 7 (พ.ศ. 2542)
เลือกแล้วคือเธอ ช่อง 5 (พ.ศ. 2542)
หนี้รัก ช่อง 5 (พ.ศ. 2544)
ดั่งสวรรค์สาป ช่อง 7​ รับบท​ ครองขวัญ (พ.ศ. 2544)
คำมั่นสัญญา​ ช่อง​ 7​ รับบท​ ปัณรสี​ (พ.ศ. 2545)​
หนึ่งฤทัย ช่อง 3 (พ.ศ. 2546)
เมืองมายา เดอะซีรี่ส์ ตอน มายาพิศวาส ช่อง 5 (พ.ศ. 2546)
รอยอดีตแห่งรัก ช่อง 5 รับบท นุสรา (รับเชิญ) (พ.ศ. 2549)
สายลมกับสามเรา ช่อง 7 (พ.ศ. 2549)
แสงสูรย์ ช่อง 5 (พ.ศ. 2550) (รับเชิญ)
วนาลี ช่อง 3 (พ.ศ. 2554)
ทหารกล้ากรุงศรีอยุธยา ช่อง 5 (พ.ศ. 2560)
ผลงาน > ซิตคอม

พลังใส ใจยั่งยืน ช่อง 5 (พ.ศ. 2561)
เป็นต่อ ช่อง 3 ตอนที่ 179 ทำไมน้องไม่แต่งงาน (พ.ศ. 2551)
ผลงาน > ภาพยนตร์

หลุม รับบท บี (พ.ศ. 2546)
เดอะโกร๋น ก๊วน กวน ผี (พ.ศ. 2547)
ราชันย์..ลูกผู้ชายสุดปลายเท้า (พ.ศ. 2547)
สิ่งเล็กเล็กที่เรียกว่า...รัก (พ.ศ. 2553)
ผลงาน > มิวสิควีดีโอ

เพลง ท่องจำขึ้นใจ ของ GANG 4
เพลง ใจละเมอ ของ ปลื้ม
เพลง ให้เขารอสักหน่อย ของ เจมส์ เรืองศักดิ์
เพลง รักไม่ยอมเปลี่ยนแปลง ของ ติ๊ก ชีโร่
เพลง ตั้งแต่วันนั้น ของ ละมุน
ถนนกัลยาณไมตรี

|  ถนนกัลยาณไมตรี |
| --- | --- |
ถนนกัลยาณไมตรีมุ่งหน้าสะพานช้างโรงสี
ทางแยกที่สำคัญ
ปลายทางทิศตะวันตก:  ถนนสนามไชย ในเขตพระนคร กรุงเทพมหานคร
ปลายทางทิศตะวันออก:  สะพานช้างโรงสี ในเขตพระนคร กรุงเทพมหานคร
ถนนกัลยาณไมตรี (อักษรโรมัน: Thanon Kanlayanamaitri) เป็นถนนสายหนึ่งในกรุงเทพมหานคร ตั้งอยู่ในแขวงพระบรมมหาราชวัง เขตพระนคร เป็นถนนสายสั้น ๆ เชื่อมระหว่างถนนสนามไชยบริเวณแยกกัลยาณไมตรี กับถนนอัษฎางค์และถนนบำรุงเมือง ที่สะพานช้างโรงสีบริเวณแยกสะพานช้างโรงสี
ถนนกัลยาณไมตรี เป็นถนนที่อยู่ระหว่างอาคารกระทรวงกลาโหม กับกรมแผนที่ทหาร ตั้งชื่อเป็นเป็นเกียรติแก่พระยากัลยาณไมตรี (ฟรานซิส บี. แซร์) ชาวอเมริกันที่เข้ามารับราชการในประเทศไทย และมีบทบาทสำคัญอย่างยิ่งในกิจการต่างประเทศโดยเฉพาะในช่วงรัชสมัยพระบาทสมเด็จพระมงกุฎเกล้าเจ้าอยู่หัว ซึ่งเดิมวังสราญรมย์ที่อยู่ใกล้เคียง เคยเป็นที่ตั้งของกระทรวงการต่างประเทศ
นอกจากนี้แล้ว ตัวอาคารของกระทรวงกลาโหมที่อยู่ข้างถนนกัลยาณไมตรี ซึ่งเป็นสถาปัตยกรรมแบบปัลลาดีโอมีความสวยงาม โดดเด่นด้วยตัวอาคารสีเหลือง มีหน้าต่างเป็นจำนวนนับร้อยบาน จึงนิยมใช้เป็นสถานที่ถ่ายรูป หรือใช้สำหรับถ่ายทำโฆษณาหรือภาพยนตร์ต่าง ๆ
แหล่งข้อมูลอื่น

แผนที่และภาพถ่ายทางอากาศของ ถนนกัลยาณไมตรี
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°45′04″N 100°29′42″E﻿ / ﻿13.751137°N 100.494930°E﻿ / 13.751137; 100.494930
ถนนพระจันทร์

ถนนพระจันทร์
ถนนพระจันทร์ (อักษรโรมัน: Thanon Phra Chan) เป็นถนนสายหนึ่งในพื้นที่กรุงเทพมหานคร  ในแขวงพระบรมมหาราชวัง เขตพระนคร กรุงเทพมหานคร มีจุดเริ่มต้นตั้งต้นจากถนนหน้าพระธาตุไปสิ้นสุดลงที่ท่าพระจันทร์
ถนนพระจันทร์เป็นถนนที่มีมาตั้งแต่รัชสมัยพระบาทสมเด็จพระพุทธยอดฟ้าจุฬาโลกมหาราช แต่มีลักษณะเป็นถนนพูนดินให้สูงขึ้นยังไม่เป็นลักษณะของการปูอิฐหรือมีทางระบายน้ำ ซึ่งลักษณะเช่นนี้เริ่มสร้างในรัชสมัยพระบาทสมเด็จพระจุลจอมเกล้าเจ้าอยู่หัว ถนนพระจันทร์เป็นถนนเลียบกำแพงพระราชวังบวรสถานมงคลหรือวังหน้าด้านทิศใต้ เริ่มต้นจากปลายถนนหน้าวัดมหาธาตุยุวราชรังสฤษฎิ์บริเวณหน้าพระราชวังบวรสถานมงคลเลียบพระราชวังไปสู่แม่น้ำเจ้าพระยาด้านป้อมพระจันทร์
ชื่อถนนพระจันทร์มาจากชื่อป้อมพระจันทร์บนกำแพงเมืองด้านริมแม่น้ำเจ้าพระยา ซึ่งต่อมาได้ถูกรื้อไป ในรัชสมัยพระบาทสมเด็จพระจุลจอมเกล้าเจ้าอยู่หัวโปรดเกล้าฯ ให้ขยายถนนเดิมให้กว้างขึ้น ทรงเริ่มสร้างถนนใหม่รอบพระบรมมหาราชวัง และถนนเลียบกำแพงพระนครด้านในจนเชื่อมถึงกัน เริ่มจากถนนเดิมคือ ถนนพระจันทร์ไปถนนพระอาทิตย์ ถนนพระสุเมรุ ถนนมหาไชย ถนนจักรเพชร และถนนมหาราช ซึ่งชื่อถนนเหล่านี้มาจากชื่อป้อมบนกำแพงพระนครทั้งสิ้น
ถนนพระจันทร์ เป็นถนนสายเล็ก ๆ ขนาบไปกับมหาวิทยาลัยธรรมศาสตร์ ด้านท้องสนามหลวงกับกำแพงวัดมหาธาตุยุวราชรังสฤษฎิ์ ริมสองฟากถนนเป็นแหล่งรวมของการเช่าขายพระเครื่อง และวัตถุมงคลต่าง ๆ ในแบบแบกะดิน รวมถึงหมอดูด้วย
แหล่งข้อมูลอื่น

แผนที่และภาพถ่ายทางอากาศของ ถนนพระจันทร์
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°45′21″N 100°29′27″E﻿ / ﻿13.755854°N 100.490877°E﻿ / 13.755854; 100.490877
ต๋องจู

ขุนพลรัฐง่อก๊กในศตวรรษที่ 3
| ต๋องจู (ถาง จือ) |
| --- | --- |
唐咨

ขุนพลสงบแดนไกล (安遠將軍 อาน-ยฺเหวี่ยนเจียงจฺวิน)
ดำรงตำแหน่ง ค.ศ. 258 (258) – ค.ศ. ? (?)
กษัตริย์: โจมอ / โจฮวน
ขุนพลหน้า (前將軍 เฉียนเจียงจฺวิน)
ดำรงตำแหน่ง ค.ศ. 252 (252) – ค.ศ. 258 (258)
กษัตริย์: ซุนเหลียง
 
ข้อมูลส่วนบุคคล
เกิด: ไม่ทราบ อำเภอหลินชู่ มณฑลชานตง / นครเหลียน-ยฺหวินก่าง มณฑลเจียงซู
เสียชีวิต: ไม่ทราบ
อาชีพ: ขุนพล

ต๋องจู, ต๋องอู่ หรือ กึ่งจู (มีบทบาทในช่วง ค.ศ. 225-262) มีชื่อในภาษาจีนกลางว่า ถาง จือ (จีน: 唐咨; พินอิน: Táng Zī) เป็นขุนพลของรัฐง่อก๊กในยุคสามก๊กของจีน ในปี ค.ศ. 258 ต๋องจูแปรพักตร์เข้าด้วยวุยก๊กที่เป็นรัฐอริของง่อก๊กและกลายเป็นขุนพลของวุยก๊ก
ประวัติ

ต๋องจูเป็นชาวเมืองลี่เฉิง (利城郡 ลี่เฉิงจฺวิ้น; อยู่ระหวางทางตะวันออกเฉียงใต้ของอำเภอหลินชู่ มณฑลชานตงในปัจจุบันและทางตะวันตกเฉียงเหนือของเขตก้าน-ยฺหวี นครเหลียน-ยฺหวินก่าง มณฑลเจียงซูในปัจจุบัน)
ในปี ค.ศ. 225 ไช่ ฟาง (蔡方) เริ่มก่อกบฏในเมืองลี่เฉิง สังหารสฺวี จี (徐箕) ผู้เป็นเจ้าเมือง และเสนอให้ต๋องจูเป็นผู้นำของตน โจผีจักรพรรดิแห่งวุยก๊กจึงมีรับสั่งให้เริ่น ฝู (任福), ตฺว้าน เจา (段昭), หวาง หลิง (王淩) และ ลิยอย (呂虔 ลฺหวี่ เฉียน) นำกองกำลังไปปราบปรามกบฏ หลังจากทัพวุยก๊กเอาชนะกบฏและชิงเมืองลี่เฉิงคืนมาได้ ต๋องจูก็หนีลงใต้ทางทะเลไปยังง่อก๊กและกลายเป็นนายทหารของง่อก๊ก
ระหว่างปี ค.ศ. 235 และ ค.ศ. 236 ต๋องจูเข้าร่วมกับลิต้ายและงอซันขุนพลง่อก๊กในการศึกที่รบกับชนเผ่าชานเยว่ (山越) ที่ก่อการจลาจลในอาณาเขตของง่อก๊ก หลังเสร็จศึก ต๋องจูได้เลื่อนยศขึ้นเป็นขุนพลจากความดีความชอบ ภายหลังต๋องจูและงอซันนำกำลังพล 3,000 นายโจมตีชนเผ่าชานเยฺว่ที่นำโดยต่ง ซื่อ (董嗣) แต่ไม่สามารถเอาชนะข้าศึกได้ จนกระทั่งกำลังเสริมนำโดยจิวหองที่เป็นขุนพลง่อก๊กอีกคนยกมาถึง
ในปี ค.ศ. 239 ต๋องจูเข้าร่วมกับลิต้ายในการปราบการก่อการกำเริบที่นำโดยเลี่ยว ชื่อ (廖式)
ในปี ค.ศ. 252 ต๋องจูร่วมกับขุนพลง่อก๊กคนอื่น ๆ อย่างเล่าเบา, ลิกี๋ และเตงฮองเข้าร่วมรบในยุทธการที่ตังหินที่รบกับวุยก๊กรัฐอริของง่อก๊ก ต๋องจูได้เลื่อนยศเป็นขุนพลหน้า (前將軍 เฉียนเจียงจฺวิน) ได้รับมอบอาญาสิทธิ์ และได้รับบรรดาศักดิ์โหวจากความดีความชอบในยุทธการ
ในปี ค.ศ. 256 ต๋องจูร่วมกับบุนขิม, ลิกี๋, หลิว จฺว่าน (劉纂) และจูอี้ในการต้านการบุกของวุยก๊กในภูมิภาคโดยรอบแม่น้ำห้วย (淮河 หฺวายเหอ) และแม่น้ำซื่อ (泗河 ซื่อเหอ) ซึ่งปัจจุบันอยู่ในมณฑลอานฮุย  ในปีเดียวนั้น หลังซุนจุ๋นผู้สำเร็จราชการแทนพระองค์ของง่อก๊กเสียชีวิต ต๋องจูเข้าด้วยฝ่ายซุนหลิมลูกพี่ลูกน้องของซุนจุ๋นในการต่อสู้ชิงอำนาจและสังหารลิกี๋ จึงเป็นการเปิดทางให้ซุนหลิมขึ้นสิบตำแหน่งของซุนจุ๋นในฐานะผู้สำเร็จราชการแทนพระองค์ของง่อก๊ก
ในปี ค.ศ. 257 จูกัดเอี๋ยนขุนพลวุยก๊กเริ่มก่อกบฏในฉิวฉุน (壽春 โช่วชุน; ปัจจุบันคืออำเภอโช่ว มณฑลอานฮุย) จูกัดเอี๋ยนส่งจูกัดเจ้งบุตรชายไปง่อก๊กเป็นตัวประกันเพื่อขอแลกเปลี่ยนกับการสนับสนุนจากง่อก๊กในการต้านวุยก๊ก ในปีถัดมาซุนหลิมสั่งให้บุนขิม, ต๋องจู, จวนเต๊ก (全懌 เฉฺวียน อี้), จวนตวน (全端 เฉฺวียน ตฺวาน), หวาง จั้ว (王祚) และคนอื่น ๆ ให้นำกำลังพล 30,000 นายไปฉิวฉุนเพื่อช่วยเหลือจูกัดเอี๋ยนในการก่อกบฏต่อต้านทัพวุยก๊กที่นำโดยสุมาเจียวผู้สำเร็จราชการแทนพระองค์ของวุยก๊ก เมื่อจูกัดเอี๋ยนตกเป็นฝ่ายเพลี่ยงพล้ำในช่วงต้นปี ค.ศ. 258 จูกัดเอี๋ยนและต๋องจูพยายามตีฝ่าวงล้อมแต่ล้มเหลว หลังจากนั้นทั้งคู่ถูกทัพวุยก๊กจับกุมได้ ต๋องจูยินยอมจำนนและแปรพักตร์เข้าด้วยวุยก๊ก สุมาเจียวแต่งตั้งให้ต๋องจูเป็นขุนพลสงบแดนไกล (安遠將軍 อาน-ยฺเหวี่ยนเจียงจฺวิน) สุมาเจียวปฏิบัติต่อทหารง่อก๊กที่ยอมสวามิภักดิ์เป็นอย่างดี ในด้านหนึ่งราชสำนักง่อก๊กก็ไม่ได้ทำอันตรายต่อสมาชิกในครอบครัวของต๋องจูที่ยังคงอยู่ในง่อก๊กในขณะที่ต๋องจูแปรพักตร์ไปเข้าด้วยวุยก๊ก
ในปี ค.ศ. 262 เมื่อสุมาเจียวกำลังวางแผนการบุกจ๊กก๊กที่เป็นอีกหนึ่งรัฐอริของวุยก๊ก สุมาเจียวมอบหมายให้ต๋องจูกำกับดูแลการสร้างเรือรบเพื่อใช้ในการรบกับง่อก๊กในภายหลัง ไม่มีการบันทึกถึงต๋องจูอีกในประวัติศาสตร์ช่วงหลังจากนั้น
ดูเพิ่ม

รายชื่อบุคคลในยุคสามก๊ก
ถนนพระพิพิธ

ถนนพระพิพิธ เป็นถนนสายสั้น ๆ เส้นหนึ่งในพื้นที่แขวงพระราชวัง เขตพระนคร กรุงเทพมหานคร มีจุดเริ่มต้นจากถนนสนามไชย ผ่านด่านข้างโรงเรียนวัดราชบพิธ, สนามยิงปืน หน่วยบัญชาการกำลังสำรอง และกรมที่ดิน กระทรวงมหาดไทย ไปสิ้นสุดที่ถนนพระพิทักษ์ เชิงสะพานอุบลรัตน์ อันเป็นจุดตัดระหว่างถนนพระพิพิธ, ถนนพระพิทักษ์, ถนนราชินี และถนนอัษฎางค์
โดยชื่อ "พระพิพิธ" นั้นได้มาจากพระนามของพระเจ้าบรมวงศ์เธอ พระองค์เจ้าพนมวัน กรมพระพิพิธโภคภูเบนทร พระราชโอรสในพระบาทสมเด็จพระพุทธเลิศหล้านภาลัย ซึ่งทรงเคยมีวังที่ประทับในบริเวณนี้ คือ วังท้ายหับเผย
แหล่งข้อมูลอื่น

แผนที่และภาพถ่ายทางอากาศของ ถนนพระพิพิธ
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°44′42″N 100°29′42″E﻿ / ﻿13.745066°N 100.494901°E﻿ / 13.745066; 100.494901
ถนนพระพิทักษ์

ถนนพระพิทักษ์บริเวณทางแยกบ้านหม้อ มองย้อนไปทางทางแยกพระพิทักษ์
ถนนพระพิทักษ์ เป็นถนนสายสั้น ๆ ในท้องที่แขวงวังบูรพาภิรมย์ เขตพระนคร กรุงเทพมหานคร มีลักษณะเป็นถนน 2 ช่องทางจราจร (เดินรถทางเดียว) ระยะทาง 100 เมตร เริ่มต้นที่เชิงสะพานอุบลรัตน์ด้านทิศตะวันออก (ใกล้ศาลเจ้าพ่อหอกลองและสำนักงานที่ดินกรุงเทพมหานคร หลังปากคลองตลาด) ไปทางทิศตะวันออก ตัดกับถนนอัษฎางค์ที่ทางแยกพระพิทักษ์ และไปสิ้นสุดที่ทางแยกบ้านหม้อซึ่งเป็นจุดตัดกับถนนบ้านหม้อและถนนพาหุรัด
ชื่อ "พระพิทักษ์" มาจากพระนามของ พระเจ้าบรมวงศ์เธอ พระองค์เจ้ากุญชร กรมพระพิทักษเทเวศร์ พระราชโอรสในพระบาทสมเด็จพระพุทธเลิศหล้านภาลัย โดยทรงเคยมีวังที่ประทับใกล้กับบริเวณนี้ คือ วังท้ายหับเผย
แหล่งข้อมูลอื่น

แผนที่และภาพถ่ายทางอากาศของ ถนนพระพิทักษ์
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°44′43″N 100°29′47″E﻿ / ﻿13.745394°N 100.496475°E﻿ / 13.745394; 100.496475
ถนนกะออม

|  ถนนกะออม> ข้อมูลของเส้นทาง |
| --- | --- |
ความยาว: 0.135 กิโลเมตร (0.084 ไมล์; 440 ฟุต)
มีขึ้นเมื่อ: พ.ศ. 2443–ปัจจุบัน
ทางแยกที่สำคัญ
ปลายทางทิศตะวันออก:  ถนนนครสวรรค์ ในเขตป้อมปราบศัตรูพ่าย กรุงเทพมหานคร
ปลายทางทิศตะวันตก:  ถนนราชดำเนินนอก ในเขตป้อมปราบศัตรูพ่าย กรุงเทพมหานคร
ถนนกะออม (อักษรโรมัน: Thanon Ka-om) เป็นถนนสายสั้น ๆ ที่เชื่อมระหว่างถนนนครสวรรค์กับถนนราชดำเนินนอก ในท้องที่แขวงวัดโสมนัส เขตป้อมปราบศัตรูพ่าย กรุงเทพมหานคร มีความยาวประมาณ 135 เมตร
ถนนกะออมสร้างขึ้นในรัชสมัยพระบาทสมเด็จพระจุลจอมเกล้าเจ้าอยู่หัว เมื่อ พ.ศ. 2443 ทรงพระกรุณาโปรดเกล้าฯ ให้ตัดถนนเชื่อมระหว่างถนนนครสวรรค์กับถนนราชดำเนินนอก และพระราชทานนามว่า ถนนกะออม และในคราวเดียวกันได้พระราชทานนามถนนที่ตัดหลังวัดโสมนัสวิหาร ว่า ถนนพะเนียง
แหล่งข้อมูลอื่น

แผนที่และภาพถ่ายทางอากาศของ ถนนกะออม
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°45′28″N 100°30′27″E﻿ / ﻿13.757661°N 100.507433°E﻿ / 13.757661; 100.507433
ตุ๊กตาแป้งปั้น

ตุ๊กตาแป้งปั้น  เป็นตุ๊กตาที่ทำขึ้นจากแป้งปั้น ซึ่งมีส่วนผสมของ แป้งขนมปังป่น แป้งข้าวเจ้า แป้งข้าวโพด กาว
ตุ๊กตาแป้งปั้นนี้มีกำเนิดขึ้นสมัยใดยังไม่ทราบได้ ตุ๊กตาแป้งปั้นก็ถือได้ว่าเป็นการสร้างสรรค์งานศิลปะแขนงปฏิมากรรม ซึ่งจะนิยมที่ถ่ายทอดออกมาโดยอาศัยความนิยมที่เกิดขึ้นในสมัยนั้น อาทิ พวกยอดมนุษย์ พวกตัวการ์ตูนต่างๆ
ปัจจุบันตุ๊กตาแป้งปั้นยังได้รับความนิยมเพียงคนบางกลุ่มเท่านั้น ในประเทศไทยมีผู้ทำตุ๊กตาแป้งปั้นอยู่ไม่กี่ราย ส่วนใหญ่จะเป็นสินค้าของกลุ่มโอท็อป ซึ่งนิยมซื้อหาให้เป็นของขวัญของฝากและของที่ระลึก
ประเภทการปั้น
รูปยอดมนุษย์ อาทิ แบทแมน สไปเดอร์แมน อุตตร้าแมน กาฟิลด์
รูปสัตว์ต่างๆ สุนัข แมว ยีราฟ
รูปคน
รูปล้อเลียน
ถนนข้าวหลาม (จังหวัดชลบุรี)

|  ทางหลวงชนบท ชบ> 1073 |
| --- | --- |
ถนนข้าวหลาม
ข้อมูลของเส้นทาง
ความยาว: 4.982 กิโลเมตร (3.096 ไมล์)
ทางแยกที่สำคัญ
ปลายทางทิศตะวันออก:  ทล.พ.7 ใน อ.เมือง จ.ชลบุรี
ปลายทางทิศตะวันตก:   ถนนเลี่ยงตลาดหนองมน / ถนนข้าวหลาม (ทางหลวงท้องถิ่น) ใน อ.เมือง จ.ชลบุรี
ตำแหน่งที่ตั้ง
ประเทศ: ไทย
 
ระบบทางหลวง
 ทางหลวงชนบท 
|  ทางหลวงท้องถิ่น ชบ> ถ 9-0021 |
| --- | --- |
ถนนข้าวหลาม
ข้อมูลของเส้นทาง
ความยาว: 4.000 กิโลเมตร (2.485 ไมล์)
ทางแยกที่สำคัญ
ปลายทางทิศตะวันออก:   ถนนข้ามหลาม (ทางหลวงชนบท) / ถนนเลี่ยงตลาดหนองมน ใน อ.เมือง จ.ชลบุรี
 :    ถนนสุขุมวิท ใน อ.เมือง จ.ชลบุรี   ถนนมิตรสัมพันธ์ ใน อ.เมือง จ.ชลบุรี 
ปลายทางทิศตะวันตก: ถนนบางแสนสาย 2 ใน อ.เมือง จ.ชลบุรี
ตำแหน่งที่ตั้ง
ประเทศ: ไทย
 
ระบบทางหลวง
 ทางหลวงท้องถิ่น 
ถนนข้าวหลาม เป็นถนนสายหนึ่งในจังหวัดชลบุรี เชื่อมระหว่างทางหลวงพิเศษหมายเลข 7 ถึงหาดบางแสน ช่วยแบ่งเบาภาระถนนสุขุมวิท ช่วงผ่านเขตเทศบาลเมืองอ่างศิลา เดิมถนนสายนี้ไม่ได้เริ่มต้นจากทางหลวงพิเศษหมายเลข 7 และบางส่วนของสายทางเป็นส่วนหนึ่งของถนนเลี่ยงตลาดหนองมน โดยเริ่มต้นจากถนนสุขุมวิท บริเวณแยกวัดบางเป้ง ผ่านแยกมิตรสัมพันธ์ และสิ้นสุดที่ถนนบางแสนสาย 2 ภายหลังกรมทางหลวงชนบท ได้ก่อสร้างส่วนต่อขยายเส้นทางให้ไปเชื่อมต่อกับทางหลวงพิเศษหมายเลข 7 ทำให้ถนนข้าวหลามมีจุดเริ่มต้นเส้นทางที่ทางหลวงพิเศษหมายเลข 7 ประมาณกิโลเมตรที่ 80+500 รวมระยะทาง 8.982 กิโลเมตร โดยกิโลเมตรที่ 0+000 ถึงกิโลเมตรที่ 4+982 มีฐานะเป็น ทางหลวงชนบท ชบ.1073 สายแยกทางหลวงหมายเลข 7 (กม.ที่ 80+600) - บ้านหนองกระเสริม และตั้งแต่กิโลเมตรที่ 0+000 ถึงกิโลเมตรที่ 4+000 ช่วงทางแยกจุดตัดทางเลี่ยงตลาดหนองมน จนถึงทางแยกตัดถนนบางแสนสาย 2 มีฐานะเป็น ทางหลวงท้องถิ่น ชบ.ถ 9-0021
เทศกาลสงกรานต์ ถนนข้าวหลาม

ถนนข้าวหลามในช่วงเทศกาลสงกรานต์ ได้เป็นสถานที่เล่นน้ำสงกรานต์ชื่อดังในจังหวัดชลบุรี ที่จะมีวัยรุ่นหญิง-ชาย จำนวนมากมาเล่นน้ำสงกรานต์ที่ถนนสายนี้ ทำให้การจราจรของถนนสายนี้ในวันที่ 13-15 เมษายนของทุกปีเกิดการติดขัดแต่ผู้เล่นสามารถลงมาเดินบนถนนได้ อีกทั้งถนนสายได้นี้มีการจัดงานวันสงกรานต์โดยจะมีเวทีคอนเสิร์ตจากศิลปินมากมายหลากหลายค่ายมาให้ความสนุกกัน ผู้เล่นสามารถเล่นน้ำ ปะแป้งกันได้เต็มที่ โดยระหว่างการเล่นน้ำถ้าเกิดการหิวระหว่างสองข้างทางจะมีร้านจำหน่ายอาหารและเครื่องดื่มมากมาย รวมทั้งร้านจำหน่ายแป้ง ปืนฉีดน้ำสำหรับผู้ที่ต้องการอีกด้วย
ธงชาติกรีเนดา

| --- | --- |


การใช้: ธงชาติ
สัดส่วนธง: 3:5
ประกาศใช้: 7 กุมภาพันธ์ พ.ศ. 2517 (50 ปี)
ลักษณะ: ธงพื้นแดง ตามขอบธงบนและล่างมีดาวด้านละ 3 ดวง ภายในแบ่งเป็นสี่ส่วนเป็นรูปกากบาททแยง พื้นสีเหลืองและสีเขียว มีรูปใบลูกจันทน์เทศในช่องหนึ่งของสีเชียว กลางธงมีดาวสีเหลืองในวงกลมแดง
ออกแบบโดย: แอนโทนี่ ซี. จอร์จ
 


การใช้: ธงเรือพลเรือน และ ธงเรือรัฐบาล
สัดส่วนธง: 1:2
ประกาศใช้: พ.ศ. 2517
ลักษณะ: ลักษณะอย่างธงชาติ แต่มีสัดส่วนที่ยาวกว่า
 


การใช้: ธงนาวี
สัดส่วนธง: 1:2
ประกาศใช้: พ.ศ. 2517
ออกแบบโดย: ธงพื้นขาวกางเขนแดง มีรูปธงชาติที่มุมธงบนด้านคันธง
 
ธงชาติกรีเนดา ที่ใช้ในปัจจุบัน เริ่มใช้เมื่อประเทศกรีเนดาได้ประกาศเอกราชจากสหราชอาณาจักร ในวันที่ 7 กุมภาพันธ์ พ.ศ. 2517  ลักษณะเป็นธงสี่เหลี่ยมผืนผ้า กว้าง 3 ส่วน ยาว 5 ส่วน ตอนในแบ่งเป็นสี่ส่วนตามแนวทแยงที่เรียกว่ากางเขนนักบุญแอนดรูว์ ภายในช่องซ้ายและขวาเป็นพื้นสีเขียว ช่องบนและช่องล่างเป็นพื้นสีเหลือง  ตรงกลางเป็นวงกลมสีแดงมีรูปดาวห้าแฉกสีเหลือง 1 ดวง ที่ช่องสีเขียวฝั่งซ้ายมีภายใบลูกจันทน์เทศ 1 ใบ  พื้นธงชั้นนอกเป็นขอบสีแดง ในขอบนั้นมีดาวห้าแฉกสีเหลือง 6 ดวง อยู่ด้านบน 3 ดวง ด้านล่าง 3 ดวง
ดาวสีเหลือง 6 ดวงที่ขอบธงหมายถึงเขตการปกครองทั้ง 6 เขตของกรีเนดา (ซึ่งเรียกในภาษาอังกฤษว่า parish) ดาวดวงใหญ่ที่อยู่ในวงกลมสีแดง หมายถึง เมืองเซนต์จอร์เจส ซึ่งเป็นเมืองหลวงของประเทศ ใบลูกจันทน์หมายถึงสินค้าสำคัญของกรีเนดา (ประเทศนี้ได้ชื่อว่าเป็น "หมู่เกาะเครื่องเทศ") ส่วนสีแดง เหลือง และเขียน เป็นการแสดงถึงอัตลักษณ์ความเป็นแอฟริกันของประเทศ แต่ละสีมีความหมายย่อยลงไปอีกคือ สีแดงหมายถึงความมีชีวิตชีวา สีเหลืองคือความอบอุ่นและปัญญา สีเขียวหมายถึงการเกษตร
ธงนี้ออกแบบโดยแอนโทนี่ ซี. จอร์จ ชาวเมืองซูบีส เขตเซนต์แอนดรูว์ ประเทศกรีเนดา
แหล่งข้อมูลอื่น

ธงชาติกรีเนดา ที่ Flags of the World (อังกฤษ)
The Grenada National Flag
ที่ประชุมของเอลรอนด์

ในนิยายชุด เดอะลอร์ดออฟเดอะริงส์ ของ เจ. อาร์. อาร์. โทลคีน ที่ประชุมของเอลรอนด์ (Council of Elrond) เป็นชื่อการประชุมลับคราวหนึ่งที่เรียกประชุมโดย เอลรอนด์ จัดการประชุมขึ้นที่อาณาจักรเอลฟ์ ริเวนเดลล์ เพื่อหารือในหมู่อิสระชนแห่งมิดเดิลเอิร์ธ ว่าจะทำประการใดกับ แหวนเอก ต่อไป  เหตุการณ์นี้เกิดขึ้นในหนังสือ เดอะลอร์ดออฟเดอะริงส์ ภาคแรก เล่มสอง บทที่สอง ซึ่งเป็นเหตุการณ์ก่อตั้ง คณะพันธมิตรแห่งแหวน (The Fellowship of the Ring) อันเป็นชื่อของหนังสือภาคแรกในฉบับภาษาอังกฤษ
ผู้เข้าร่วมการประชุม

ผู้เข้าร่วมการประชุมครั้งนั้นล้วนเป็นผู้ที่เดินทางมุ่งมาสู่ริเวนเดลล์ด้วยกิจธุระต่างๆ กัน แต่มาประจวบเหมาะในเวลาเดียวกัน รายชื่อผู้เข้าประชุมที่สำคัญได้แก่
เอลรอนด์
กลอร์ฟินเดล - เอลฟ์สูงศักดิ์แห่งริเวนเดลล์ เป็นผู้ไปพบและช่วยโฟรโดหนีข้ามฟอร์ดบรุยเนน
เอเรสตอร์ - หัวหน้าที่ปรึกษาของเอลรอนด์
แกนดัล์ฟ พ่อมดเทา  - ซึ่งหนีมาจากการคุมขังของซารูมาน
อารากอร์น - อารักขาโฟรโดและคณะมาจากบรี
โฟรโด แบ๊กกิ้นส์ - ผู้ถือแหวน
บิลโบ แบ๊กกิ้นส์ - ผู้ค้นพบแหวนที่สูญหายและมอบต่อให้โฟรโด เวลานั้นพำนักอยู่ในริเวนเดลล์
โบโรเมียร์ แห่งกอนดอร์ - เดินทางมายังริเวนเดลล์ เนื่องจากฝันเห็นนิมิตเกี่ยวกับ "ยมทูตแห่งอิซิลดูร์"
โกลอิน - คนแคระ ซึ่งเดินทางมาริเวนเดลล์เพื่อแจ้งข่าวว่า สายลับจากมอร์ดอร์ไปเสาะหาแหวนในอาณาจักรคนแคระ
กิมลี บุตรแห่งโกลอิน - เดินทางมากับบิดา
เลโกลัส แห่งเมิร์ควู้ด โอรสของธรันดูอิล - เดินทางมาแจ้งข่าวว่า กอลลัม ที่แกนดัล์ฟกับอารากอร์นฝากขังไว้ ได้หนีออกไปแล้ว
กัลดอร์ จากแคว้นเมืองท่า (เกรย์เฮเวนส์) - ผู้นำสารมาจากเคียร์ดัน
นอกจากนี้มีผู้ที่ไม่ได้รับเชิญ แต่แอบเข้าฟังการประชุมด้วย ได้แก่ แซม คนสวนและคนรับใช้ผู้ซื่อสัตย์ของโฟรโด  เมอร์รี่ กับ ปิ๊ปปิ้น ญาติและสหายสนิทของโฟรโดที่ร่วมเดินทางมาจากไชร์
บิลโบและแกนดัล์ฟเล่าเหตุการณ์รายละเอียดในการค้นพบแหวนเอกให้ที่ประชุมฟัง หลังจากการถกเถียงกันชั่วเวลาหนึ่ง ที่ประชุมจึงสรุปว่า ต้องนำแหวนเอกไปทำลายยังเมาท์ดูม โดย โฟรโด รับอาสาในการทำภารกิจนี้ จากนั้นมีการคัดเลือกผู้แทนเผ่าพันธุ์ต่างๆ ร่วมเดินทางไปด้วย ได้แก่ แกนดัล์ฟ อารากอร์น โบโรเมียร์ เลโกลัส และกิมลี สำหรับฮอบบิทอีกสามคนคือ แซม เมอร์รี่ และปิ๊ปปิ้น อาสาติดตามโฟรโดไปด้วยโดยไม่ยอมทอดทิ้ง จึงเกิดเป็นคณะพันธมิตรแห่งแหวน ทั้งเก้าคน
คณะพันธมิตรแห่งแหวนออกเดินทางจากริเวนเดลล์ ในวันที่ 25 ธันวาคม ปีที่ 3018 แห่งยุคที่สาม
ดับเบิลยูดับเบิลยูอี ทริบิวท์ทูเดอะทรูพ

| ดับเบิลยูดับเบิลยูอี ทริบิวท์ทูเดอะทรูพ |
| --- | --- |
Logo, circa 2008
ประเภท: กีฬาเพื่อความบันเทิง มวยปล้ำอาชีพ
สร้างโดย: วินซ์ แมคแมน จอห์น เลย์ฟิลด์
แสดงนำ: นักมวยปล้ำ WWE
ประเทศแหล่งกำเนิด: สหรัฐ
จำนวนตอน: 10 (as of December 19, 2012)
การผลิต
กล้อง: รูปแบบ Multicamera
ความยาวตอน: 60 นาที
ออกอากาศ
เครือข่าย: NBC (2008–ปัจจุบัน) UPN (SmackDown: 2003–2004) USA Network (Raw: 2005–2007) (2010- 2 Hours)
ออกอากาศ: 25 ธันวาคม ค.ศ. 2003 (2003-12-25)
ดับเบิลยูดับเบิลยูอี ทริบิวท์ทูเดอะทรูพ เป็นรายการโทรทัศน์พิเศษของสมาคมมวยปล้ำ เวิลด์เรสต์ลิงเอ็นเตอร์เทนเมนต์ (WWE) โดยออกอากาศทุกๆปี
แหล่งข้อมูลอื่น

WWE Tribute to the Troops official website
Mike "The Miz" On Tribute to the Troops on SportsTownChicago.com
ถนนข้าวหลาม (กรุงเทพมหานคร)

สำหรับถนนข้าวหลามที่จังหวัดชลบุรี ดูที่ ถนนข้าวหลาม (จังหวัดชลบุรี)
|  ถนนข้าวหลาม |
| --- | --- |
ถนนข้าวหลาม
ทางแยกที่สำคัญ
ปลายทางทิศตะวันตก:  วงเวียนข้าวหลาม ในเขตสัมพันธวงศ์ กรุงเทพมหานคร
ปลายทางทิศตะวันออก:  ถนนมหาพฤฒาราม ในเขตบางรัก กรุงเทพมหานคร
ถนนข้าวหลาม (อักษรโรมัน: Thanon Khao Lam) เป็นถนนสายหนึ่งในพื้นที่แขวงตลาดน้อย เขตสัมพันธวงศ์ กรุงเทพมหานคร เป็นถนนสายสั้น ๆ มีจุดเริ่มต้นที่จุดตัดระหว่างถนนเจริญกรุงกับถนนทรงวาด (วงเวียนข้าวหลาม) มุ่งไปทางทิศตะวันออกเฉียงเหนือ ข้ามคลองผดุงกรุงเกษม และไปสิ้นสุดที่ถนนมหาพฤฒารามใกล้กับแยกหัวลำโพง ในพื้นที่แขวงมหาพฤฒาราม เขตบางรัก
ในอดีต พื้นที่บริเวณถนนข้าวหลามนี้เคยเป็นที่ตั้งของโรงชำแหละหมู ที่ถูกส่งมาจากสถานีรถไฟหัวลำโพง จึงมักถูกเรียกว่า "ตรอกโรงหมู"  (ปัจจุบันคือซอยสุกร 1 และซอยสุกร 2 สามารถเข้าได้อีกทางจากถนนมิตรภาพไทย-จีน ข้างวัดไตรมิตรวิทยารามวรวิหาร) โดยบริเวณนี้ปัจจุบันเป็นแหล่งรวมของร้านอาหารที่หลากหลาย และมีชื่อเสียงโด่งดัง เช่น ข้าวหมูแดง หมูสะเต๊ะ โจ๊ก หอยทอด เปาะเปี๊ยะสด เย็นตาโฟ ก๋วยเตี๋ยว บะหมี่และเกี๊ยว ลูกชิ้นหมูปิ้ง ไอศกรีม เป็นต้น
แหล่งข้อมูลอื่น

แผนที่และภาพถ่ายทางอากาศของ ถนนข้าวหลาม (กรุงเทพมหานคร)
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°44′11″N 100°30′53″E﻿ / ﻿13.736479°N 100.514773°E﻿ / 13.736479; 100.514773
จังหวัดราชบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548

การเลือกตั้งสมาชิกสภาผู้แทนราษฎรจังหวัดราชบุรี พ.ศ. 2548 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 กำหนดให้มีขึ้นในวันที่ 6 กุมภาพันธ์ พ.ศ. 2548 โดยแบ่งเขตการเลือกตั้งออกเป็น 5 เขตเลือกตั้ง เท่าเดิมจากการเลือกตั้งครั้งก่อนเมื่อปี พ.ศ. 2544 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ภาพรวม > ผลการเลือกตั้งแบบบัญชีรายชื่อ (รวมทั้งจังหวัดราชบุรี)

| พรรค | พรรค | คะแนนเสียง> จน. | คะแนนเสียง>  % | คะแนนเสียง> +/– |
| --- | --- | --- | --- | --- |
|  | ไทยรักไทย | 258,723 | 57.60% |  |
|  | ประชาธิปัตย์ | 143,667 | 31.98% |  |
|  | อื่น ๆ | 46,805 | 10.42% |  |
| ผลรวม | ผลรวม | 449,195 | 100.00% | – |
ผลการเลือกตั้งแบบบัญชีรายชื่อ

ผลการเลือกตั้งสมาชิกสภาผู้แทนราษฎรแบบบัญชีรายชื่อ จังหวัดราชบุรี
| พรรค | พรรค | คะแนนเสียง | ร้อยละ |
| --- | --- | --- | --- |
|  | ชาติไทย (1) | 20,901 | 4.65 |
|  | กิจสังคม (2) | 595 | 0.13 |
|  | พัฒนาชาติไทย (3) | 1,214 | 0.27 |
|  | ประชาธิปัตย์ (4) | 143,667 | 31.98 |
|  | ประชาชนไทย (5) | 1,029 | 0.23 |
|  | คนขอปลดหนี้ (6) | 1,661 | 0.37 |
|  | ธรรมชาติไทย (7) | 490 | 0.11 |
|  | แผ่นดินไทย (8) | 996 | 0.22 |
|  | ไทยรักไทย (9) | 258,723 | 57.60 |
|  | ความหวังใหม่ (10) | 1,095 | 0.24 |
|  | มหาชน (11) | 6,444 | 1.44 |
|  | ประชากรไทย (12) | 448 | 0.10 |
|  | ไทยช่วยไทย (13) | 695 | 0.16 |
|  | แรงงาน (14) | 3,656 | 0.81 |
|  | ชาติประชาธิปไตย (15) | 1,951 | 0.43 |
|  | กสิกรไทย (16) | 199 | 0.04 |
|  | ทางเลือกที่สาม (17) | 167 | 0.04 |
|  | รักษ์ถิ่นไทย (18) | 339 | 0.08 |
|  | พลังเกษตรกร (19) | 4,553 | 1.01 |
|  | พลังประชาชน (20) | 372 | 0.08 |

| บัตรดี | บัตรดี | 449,195 | 95.74 |
| บัตรเสีย | บัตรเสีย | 13,990 | 2.98 |
| ไม่ประสงค์ลงคะแนน | ไม่ประสงค์ลงคะแนน | 5,991 | 1.28 |
| ผู้มาใช้สิทธิ์เลือกตั้ง | ผู้มาใช้สิทธิ์เลือกตั้ง | 469,176 | 78.45 |
| ผู้มีสิทธิ์เลือกตั้ง | ผู้มีสิทธิ์เลือกตั้ง | 598,088 | 100.00 |
ผลการเลือกตั้งแบบแบ่งเขต

| --- | --- |
สัญลักษณ์และความหมาย
*: ส.ส.ระบบเขตเลือกตั้งที่ได้รับเลือกตั้งในการเลือกตั้งครั้งที่ผ่านมา
**: ส.ส.ระบบบัญชีรายชื่อที่ได้รับเลือกตั้งในการเลือกตั้งครั้งที่ผ่านมา
†: ผู้สมัครที่ถูกตัดสิทธิ์
✔: ผู้สมัครที่เคยดำรงตำแหน่งสมาชิกสภาผู้แทนราษฎรมาแล้ว
( ): หมายเลขประจำตัวของผู้สมัคร
ตัวหนา: ผู้สมัครที่ชนะการเลือกตั้ง
ผลการเลือกตั้งแบบแบ่งเขต > เขตเลือกตั้งที่ 1

เขตการเลือกตั้งที่ 1 ประกอบด้วยอำเภอเมืองราชบุรี (ยกเว้นตำบลน้ำพุ ตำบลห้วยไผ่ ตำบลดอนแร่ และตำบลอ่างทอง)
| ผลการเลือกตั้งสมาชิกสภาผู้แทนราษฎร เขต 1 จังหวัดราชบุรี> พรรค | ผลการเลือกตั้งสมาชิกสภาผู้แทนราษฎร เขต 1 จังหวัดราชบุรี> พรรค | ผลการเลือกตั้งสมาชิกสภาผู้แทนราษฎร เขต 1 จังหวัดราชบุรี> ผู้สมัคร | ผลการเลือกตั้งสมาชิกสภาผู้แทนราษฎร เขต 1 จังหวัดราชบุรี> คะแนนเสียง | ผลการเลือกตั้งสมาชิกสภาผู้แทนราษฎร เขต 1 จังหวัดราชบุรี> % | ผลการเลือกตั้งสมาชิกสภาผู้แทนราษฎร เขต 1 จังหวัดราชบุรี> ± |
| --- | --- | --- | --- | --- | --- |
|  | ไทยรักไทย   | กอบกุล นพอมรบดี (9)* | 47,208 | 54.86 |  |
|  | ประชาธิปัตย์   | บุญมาก ศิริเนาวกุล (4)✔ | 36,799 | 42.77 |  |
|  | มหาชน  | จริยา ลัทธศักดิ์ศิริ (11) | 1,802 | 2.09 |  |
|  | ความหวังใหม่  | วันดี ท้วมพลอย (10) | 239 | 0.28 |  |
| ผลรวม | ผลรวม | ผลรวม | 86,048 | 100.00 | — |

| บัตรดี | บัตรดี | บัตรดี | 86,048 | 93.01 | – |
| ไม่ประสงค์ลงคะแนน | ไม่ประสงค์ลงคะแนน | ไม่ประสงค์ลงคะแนน | 1,960 | 2.12 | – |
| บัตรเสีย | บัตรเสีย | บัตรเสีย | 4,507 | 4.87 | – |
| ผู้มาใช้สิทธิเลือกตั้ง | ผู้มาใช้สิทธิเลือกตั้ง | ผู้มาใช้สิทธิเลือกตั้ง | 92,515 | 75.90 | – |
| ผู้มีสิทธิเลือกตั้ง | ผู้มีสิทธิเลือกตั้ง | ผู้มีสิทธิเลือกตั้ง | 121,888 | 100.00 | — |
: ไทยรักไทย   รักษาที่นั่ง